«Contos na lareira».

- «A castaña no ourizo».
- Materiais para a sesión 1
  - Cantar a canción do outono sobre os ODE do curso
  - Interpretar a canción co apoio dos ODE do curso.
  - Materiais desta sesión descargables
- Materiais para a sesión 2
- Materiais para a sesión 3
  - Cantar «A castaña no ourizo»
  - Interpretar «A castaña no ourizo».
  - Xestos
- Outros recursos
  - Dorothé Schubarth
    - Biografía e traxectoria
    - Dorothé no Arquivo Sonoro de Galicia
    - Vídeos da conferencia de Dorothé Schubarth na UVigo
  - Para saber máis

« Anterior | Seguinte »

# Biografía e traxectoria

# Dorothé Schubarth

Na Galipedia, a Wikipedia en galego.

Dorothé Schubarth[1] é unha musicóloga e compositora suíza, nada en Basilea, onde fixo estudos musicais, ampliados logo en Colonia e Múnic. Ela rexistrou, xunto con Antón Santamarina, o Cancioneiro Popular Galego.

## Traxectoria[editar | editar a fonte]

Cántigas populares, BBdCG.

Dende 1971 ocupou a cátedra de harmonía e contrapunto na Academia de Música de Lucerna. Dende este lugar desenvolveu unha intensa tarefa de pescuda da música popular europea, dando especial atención á zona dos Balcáns e do Cáucaso, así como aos cancioneiros de Alemaña e Francia. En 1978 chegou a Galicia durante as súas vacacións, coa intención de coñecer a súa música popular. A que ía ser unha breve estadía de descanso, deveu en anos de pescudas, viaxes, entrevistas con informantes e centos de gravacións perfectamente conservadas.

En 1984, despois dun intenso traballo de recollida, da análise, clasificación e estudo dese material, foi publicado o Cancioneiro Popular Galego, en sete volumes, unha edición patrocinada pola Fundación Barrié.

Hoxe en día, esta obra é considerada a biblia da lírica de tradición oral galega, o mais amplo repertorio musical popular. Os musicólogos que até aquel momento fixeran estudos sobre a música popular, ficaran na superficie do traballo, realizando compilacións de cantigas. Pola contra, Schubarth levou a cabo unha análise en profundidade das melodías, achegando unha proposta crítica de clasificación e propondo teorías sobre as orixes dos diferentes tipos.

Ademais, foi a primeira que recoñeceu a importancia das informantes, sendo a primeira pescudadora culta que recolleu os seus nomes. No Arquivo Sonoro de Galicia están conservados os 248 CD (copias dixitalizadas das gravacións orixinais) coas correspondentes transcricións.

## Notas[editar | editar a fonte]

1. ↑ O Día das Galegas nas Letras, dedicado a Dorothé Schubarth

## Véxase tamén[editar | editar a fonte]

### Ligazóns externas[editar | editar a fonte]

- "VI Día del Orgullo Gaitero: Intervención (en galego) de Dorothé Schubarth", páxina da Universidade de Vigo TV
- "Dorothé Schubarth: datos biográficos", páxina da plataforma de crítica literaria A Sega
- "Fondos de Dorothé Schubarth", Consello da Cultura Galega na Rede.
- "Dorothé Schubarth e Antón Santamarina", páxina da Asociación de Gaiteiros Galegos
- "Cancioneiro popular galego, Recollido e ordenado por Dorothé Schubarth e Antón Santamarina", páxina da Fundación Barrié

Traído desde "https://gl.wikipedia.org/w/index.php?title=Dorothé_Schubarth&oldid=3859089"

Licenciado baixo a Licenza Creative Commons Recoñecemento Compartir igual 3.0

« Anterior | Seguinte »
Materiais realizados por Javier Jurado e Juan Casado para unha Licenza de Formación, curso 2015-2016