«Contos na lareira».

- «A castaña no ourizo».
- Materiais para a sesión 1
  - Cantar a canción do outono sobre os ODE do curso
  - Interpretar a canción co apoio dos ODE do curso.
  - Materiais desta sesión descargables
- Materiais para a sesión 2
- Materiais para a sesión 3
  - Cantar «A castaña no ourizo»
  - Interpretar «A castaña no ourizo».
  - Xestos
- Outros recursos
  - Dorothé Schubarth
    - Biografía e traxectoria
    - Dorothé no Arquivo Sonoro de Galicia
    - Vídeos da conferencia de Dorothé Schubarth na UVigo
  - Para saber máis

Seguinte »

# «A castaña no ourizo».

## Introdución

Nesta unidade falamos do outono e a festa do magosto. Interpretaremos unha canción con acompañamento de instrumental Orff sobre o outono, que nos servirá para explicar a modulación e tamén o acorde de sétima de dominante; ademais, traballaremos a improvisación en pentafonía.

Para todas esas actividades contaremos co apoio dos ODE do curso. Finalmente, coñeceremos a figura da etnomusicólogo Dorothé Schubarth.

## Ligazón ao pdf desta UDI 2

Fai click aquí.

## Obxectivos

Nesta UDI contribuiremos á consecución dos seguintes obxectivos, establecidos no DECRETO 105/2014, do 4 de setembro, polo que se establece o currículo da educación primaria na Comunidade Autónoma de Galicia:

a) Coñecer e apreciar os valores e as normas de convivencia, aprender a obrar de acordo con elas, prepararse para o exercicio activo da cidadanía e respectar os dereitos humanos, así como o pluralismo propio dunha sociedade democrática.

b) Desenvolver hábitos de traballo individual e de equipo, de esforzo e de responsabilidade no estudo, así como actitudes de confianza en si mesmo/a, sentido crítico, iniciativa persoal, curiosidade, interese e creatividade na aprendizaxe, e espírito emprendedor.

e) Coñecer e utilizar de xeito apropiado a lingua galega e a lingua castelá, e desenvolver hábitos de lectura en ambas as linguas.

h) Coñecer os aspectos fundamentais das ciencias da natureza, as ciencias sociais, a xeografía, a historia e a cultura, con especial atención aos relacionados e vinculados con Galicia.

i) Iniciarse na utilización, para a aprendizaxe, das tecnoloxías da información e da comunicación, desenvolvendo un espírito crítico ante as mensaxes que reciben e elaboran.

l) Coñecer e valorar os animais máis próximos ao ser humano e adoptar modos de comportamento que favorezan o seu coidado.

j) Utilizar diferentes representacións e expresións artísticas e iniciarse na construción de propostas visuais e audiovisuais.

o) Coñecer, apreciar e valorar as singularidades culturais, lingüísticas, físicas e sociais de Galicia, poñendo de relevancia as mulleres e homes que realizaron achegas importantes á cultura e á sociedade galegas.

Licenciado baixo a Licenza Creative Commons Recoñecemento Compartir igual 3.0

Seguinte »
Materiais realizados por Javier Jurado e Juan Casado para unha Licenza de Formación, curso 2015-2016